Serpens Arcuatus

Serpens Arcuatus (Anglice Rainbow Serpent) in religione Aboriginali Australiana est deitas communis, saepe deitas creator,Bird 2006. et quotidianum in arte Australianorum Indigenarum motif.Mercatante et Dow 2009. Qui e congruentia manifesta inter formas arcus pluvii formasque anguis sic appellatur.Radcliffe-Browne 1926. Nonnulli eruditi credunt nexum inter anguem arcumque circulum temporum anni gravitatisque aquae in vita humana significare.Maddock 1978. Cum arcus in caelo videtur, indigenae dicunt Serpentem Arcuatum ab uno fonte ad alium moveri, notionem numinis quae causam explicat fontium continenter umidorum, temporibus siccitatis non exclusis.Radcliffe-Browne 1926. Sunt innumera nomina fabulaeque cum serpente consociatae, quarum omnes significationem et potestatem huius entis intra traditiones Aboriginales indicant. Putatur donor vitae per consociationem cum aqua, sed iratus vis exitialis fieri potest. Serpens Arcuatus est una e fabulis communissimis et latissime notis, res maximi momenti in societate Aboriginali,The First Australians. SBS. atque dicitur una e veterrimis opinionibus continuis in orbe terrarum,The Dreaming. Big Black Dog Communications, Australian Government, 6 Martii 2008. quae hodie apud homines iam valet.

Notae

Bibliographia
Bird, Stephanie Rose. 2006. Australian Aborigines. In The Greenwood Encyclopedia of World Folklore and Folklife, ed. William M. Clements, 292–299.. Westport Connecticutae: Greenwood Press.
Maddock, Kenneth. 1978. Metaphysics in a Mythical View of the World. In The Rainbow Serpent: A Chromatic Piece, ed. Ira R. Buchler et Kenneth Maddock, 99–118. Sicagi: Mouton/Aldine.
Mercante, Anthony S., et James R. Dow. 2009. Facts On File Encyclopedia of World Mythology and Legend. Ed. 3a., 817–818. Novi Eboraci: Facts On File. 
Radcliffe-Brown, Alfred Reginald. 1926. The Rainbow-Serpent Myth of Australia. Journal of the Royal Anthropological Institute'' 56: 19–25. doi:10.2307/2843596. JSTOR 2843596.

Nexus externi
 Mythos de Serpente Arcuato cum pictura a Jimmy Njiminjuma facta.
 Usus Serpentis Arcuati in logotypo Northern Land Council explicatus.
 First Australians. Series televisifica.
 The Trails of the Rainbow Serpents. Pellicula brevis.

Categoria:Arcus pluvius
Categoria:Dei
Categoria:Mythologia Aboriginalis Australiana
Categoria:Serpentes